10/06/2019 | Administración LocalMunicipal
A Coruña
Servizo de Persoal
Bases convocatoria 1 praza de Superintendente do corpo da Policía Local, promoción interna, CE 8/18, aprobadas pola Concelleira delegada de Facenda e Administración, por delegación da Xunta de Goberno Local, de data 28 de maio de 2019

A presente Convocatoria Específica constitúe o desenvolvemento da Oferta de Emprego deste Concello para o ano 2018 (publicada no BOP núm.232 de 5/12/2018), e réxese polo previsto na Lei 4/2007, do 20 de abril, de Coordinación de Policías Locais de Galicia, no Decreto 243/2008, do 26 de outubro, que desenvolve a Lei 4/2007, pola súa normativa de desenvolvemento e demais normas concordantes e polas seguintes normas específicas.1.-Clasificación da praza. Escala de Administración Especial. Subescala de Servizos Especiais. Clase: Escala Superior. Categoría Superintendente.2.- Dotación económica. As retribucións correspondentes ao Grupo A1, concretadas na relación orzamentaria para esta categoría.3.- Requisitos esixidos. Ademais dos previstos na convocatoria unitaria, para poder tomar parte no proceso selectivo de promoción interna, os aspirantes deberán reunir os seguintes requisitos antes da finalización do prazo de presentación de instancias: a) Ser funcionario/a de carreira do corpo, cun mínimo de tres anos de antigüidade na categoría de intendente principal, computándose tamén neste caso o tempo de segunda actividade por causa de embarazo ou lactación. b) Estar en posesión da titulación para o acceso como funcionario do grupo A1, nos termos establecidos na normativa vixente. c) Non ter sido condenado/a por falta grave ou moi grave ou telas canceladas. d) Faltarlle máis dun ano para o pase á situación de segunda actividade por razón de idade.4.- Número de prazas que se convocan: Unha, pola quenda de promoción interna, concurso.5.- Sistema de selección: Concurso para a promoción interna.6.- Presentación de instancias. As instancias solicitando tomar parte no proceso selectivo dirixiranse ao Sr. Alcalde e presentaranse no Rexistro Xeral do Concello debidamente cubertas, durante o prazo de vinte días naturais contados desde o seguinte ao da publicación do anuncio da convocatoria no Boletín Oficial do Estado. Poderán así mesmo remitirse na forma determinada na Lei 39/2015, de 1 de outubro, do Procedemento Administrativo Común das Administracións Públicas. Á instancia acompañarase inexcusablemente: - Unha relación dos méritos que se aleguen, enumerados segundo a orde establecida no Anexo. Á devandita relación acompañaranse os documentos xustificativos dos méritos, orixinais ou fotocopias compulsadas.7.- Composición do tribunal. O tribunal terá a composición que determine a normativa en vigor.8.- Nomeamento de funcionarios en prácticas: O aspirante que supere a promoción interna, e o cumprimento dos demais requisitos esixidos, será nomeado funcionario en prácticas, e percibirá con cargo á Corporación, as retribucións correspondentes. Así mesmo, para poder ser nomeado superintendente e, de conformidade co disposto no art.32.4 do Decreto 243/2008, do 16 de outubro, polo que se desenvolve a Lei 4/2017 do 20 de abril de coordinación de policías locais de Galicia, será requisito indispensable a superación dun curso de capacitación para a nova categoría na Academia Galega de Seguridade Pública (AGASP), que resulta obrigatorio e necesario para poder ser nomeado/a funcionario/a de carreira no novo posto.10.- Contido da promoción interna, forma de desenvolvemento e sistema de cualificación: A promoción interna consistirá nun concurso, describíndose a continuación o contido do mesmo: Fase de concurso: Consistirá na avaliación por parte do tribunal dos méritos que concorran en cada un dos aspirantes, para o que se acompañarán á instancia os documentos xustificativos (orixinais ou fotocopias compulsadas) que estimen oportunos. Non se tomarán en consideración nin serán valorados aqueles méritos que non queden debidamente acreditados, en todos os seus extremos, na data de finalización do prazo de presentación das instancias. Con todo, non será necesario presentar documentos que xa se achen en poder desta Administración. O baremo a aplicar recóllese no cadro que se atopa no Anexo I da presente convocatoria. En relación coa aplicación do baremo, débense ter en conta as seguintes normas: · Titulacións Académicas: Non se valorará a titulación requirida para o acceso á categoría á que se aspira, salvo que se posúa máis dunha. Tampouco se terán en conta, para os efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. A efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou a disposición na que se estableza ésta e, no seu caso, o BOE en que se publica. Só se valorarán os títulos antes citados, e non os cursos realizados para á súa obtención. · Formación e docencia: Formación Non se terán en conta, para os efectos de valoración: Os cursos obrigatorios que formen parte dos proceso de selección para o acceso a calquera categoría ou emprego dos corpos e forzas de seguridade; os cursos repetidos, salvo que transcorrese un período superior a cinco anos desde a finalización do primeiro curso, e os cursos necesarios para a obtención das titulacións do epígrafe A.1 do Anexo II da Orde do 28 de xaneiro de 2009, nin a superación de materias dos mesmos. Docencia En relación coa docencia, valorarase a participación como profesor en cursos ou actividades formativas dirixidos en particular aos corpos de policía local ou tamén ao colectivo das forzas e corpos de seguranza, segundo sexan desenvolvidas directamente pola AGASP, ou mediante convenios ou protocolos de colaboración con concellos, deputacións e outras entidades públicas, ou doutro xeito cando se desenvolvan en universidades, administración públicas ou a través dos plans de formación continua. En calquera caso, o mesmo curso impartido en máis dunha ocasión só computará unha vez, salvo que transcorrese un período superior a cinco anos desde a súa impartición.11.- Publicidade do proceso selectivo. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no Taboleiro de Edictos deste Concello, a través do teléfono de información municipal 010 (981 920 010 para chamadas fora do termo municipal) e na páxina web do Concello da Coruña, (www.coruna.es) sen prexuízo de calquera outro medio de difusión que se considere oportuno.12.- Cualificación final: O tribunal procederá á baremación da fase de concurso e publicaraa na páxina web do Excmo. Concello da Coruña, con indicación da puntuación obtida por cada aspirante. Contra a baremación, os aspirantes que o consideren oportuno poderán presentar reclamacións ante o propio tribunal no prazo de dez días hábiles, contados a partir do día seguinte ao da publicación da baremación. Á vista das reclamacións que se presenten e, no caso de ser estimadas, realizaranse as oportunas correccións na baremación e procederase á publicación definitiva na páxina web do Concello da Coruña. Contra esta resolución, poderán interesar/interpoñer recurso de alzada conforme ao previsto no artigo 121 e seguintes da Lei 39/2015, de 1 de outubro, de Procedemento Administrativo Común das Administracións Públicas. A orde de prelación dos aspirantes que se presentan a este proceso efectuarase de acordo coa suma das puntuacións obtidas na fase de concurso, non podendo superar o proceso selectivo un número superior ao de prazas convocadas. Resultará seleccionado o aspirante que obtivese maior puntuación no concurso. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas, cando se produzan renuncias dos aspirantes seleccionados, o órgano convocante poderá requirir do órgano de selección relación complementaria dos aspirantes que sigan aos propostos, para o seu posible nomeamento como funcionarios de carreira. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación requirida ou que do exame da mesma se deduza que carecen dos requisitos establecidos na base 3 da presente convocatoria. A Coruña 15 de maio de 2019 A Xunta de Goberno Local, P. D A concelleira delegada de Facenda e Administración Eugenia Vieito Blanco